เหลือเวลาอีกเพียงไม่กี่ชั่วโมงมหกรรมการแข่งขันฟุตบอลโลก 2006 ก็จะเปิดฉากขึ้น ด้วยคู่เปิดสนามในสาย เอ ระหว่าง "เจ้าภาพ"เยอรมนี กับ คอสตาริกา ที่สนามฟีฟ่า เวิลด์คัพ มหานครมิวนิค ในวันที่ 9 มิถุนายน เวลา 23.00 น.ซึ่งความคืบหน้าของคู่เปิดสนาม "ฉลามขาว" เจอร์เก้น คลินส์มันน์ กุนซือทีมชาติเยอรมนี ออกมาแย้มโผถึงนักเตะที่จะลงสนามในนัดนี้ พร้อมแสดงความมั่นใจว่าลูกทีมของเขาจะเก็บชัยชนะในเกมนี้ได้อย่างแน่นอนสำหรับตำแหน่งผู้รักษาประตู คลินส์มันน์ เปิดโผออกมาก่อนหน้านี้แล้วว่าจะให้ เยนส์ เลห์มันน์ นายทวารของอาร์เซนอลลงเป็น ขณะที่แผงหลังจะมี ฟิลิปป์ ลาห์ม กับ อาร์เน ฟรีดิชเป็นแบ็คซ้าย-ขวา ส่วนคู่เซ็นเตอร์ฮาล์ฟจะเป็นสอง ดาวรุ่ง เพอร์ แมร์เตซัคเกอร์ กับ คริสโตฟ เม็ตเซลเดอร์ ด้านแผงมิดฟิลด์จะมี บาสเตียน ชไวน์สไตเกอร์, แบรนด์ ชไนเดอร์, มิชาเอล บัลลัค, ทอร์สเทน ฟริงก์ส โดยคู่หน้าเป็น มิโรสลาฟโคลเซ, ลูคัส โพโดลสกี้อย่างไรก็ตาม ระหว่างการฝึกซ้อมเมื่อคืนวันจันทร์ที่ผ่านมา มีรายงานว่า มิชาเอล บัลลัค กัปตันทีมและกองกลางคนสำคัญไม่ได้ลงฝึกซ้อมด้วยเนื่องจากมีอาการบาดเจ็บที่น่อง ทว่า คลินส์มันน์ออกมายืนยันว่าอาการเจ็บของบัลลัคไม่หนักหนาสาหัส สามารถลงเตะช่วยทีมในนัดเปิดสนามได้อย่างแน่นอน
คู่เปิดสนาม "เจ้าภาพ" เยอรมนี กับ คอสตาริกา ที่สนามฟีฟ่า เวิลด์คัพ มหานครมิวนิค เป็นคู่เปิดสนามในสายอะไร 
เอ